yaon ang tahanan ng tampalasang sumukab sa aming mag ama. ibig kong tumakas, dapwa'ako'nakukulong. ibig kong magpatiwakal dapwa'may nakabantay sa akin araw at gabi. ano ang minarapat kong gawin?. ang diyos ay di ko na tinawagan! hindi ko na siya hiningan ng abuloy!. wala akong tulong na inaasahan noon kundi ang kabayanihan ng kasumpaan ko sa pag irog. si fidel na aking minahal higit sa buhay, ay hindi ko na nakita hanggang sa sandaling ito! siya man yata'tinikis na ang magwalang bahala sa aking pagtangis! siya man yata'nawalan din ng habag sa mapait na pagdadalamhati niyaring kalulwa!. sa harap ng mga ganitong kalagayan ano pa ang sa aki'nalalabing gawin? wala nang iba kundi ang makibagay sa aking palad. yaring puso ay dahandahang tumigas, untiunting nasabik sa kaputikan, untiunting natutong umibig sa isang lilo, sa pumatay sa akin ding ama! malaon din na kami'nagsama ng tampalasan.